rejauldu/bengali-wikipedia huggingface dataset:
বাহামা একটি অত্যধিক খ্রিস্টান সংখ্যাগরিষ্ঠ দেশ এবং সেখানে একটি ক্ষুদ্র সংখ্যালঘু ইসলামের অনুসারী রয়েছে। দেশটির সংবিধান ধর্মনিরপেক্ষ হওয়ার কারণে সেখানে মুসলমানরা অন্যদের মাঝে ইসলাম প্রচার করতে পারে এবং দেশে উপাসনালয়  নির্মাণের স্বাধীনতা রয়েছে। ২০১৮ সালের পিউ রিসার্চ সেন্টারের তথ্যমতে, বাহামার মোট জনসংখ্যা ৩৩২,৬৩৪ জন এবং তাদের মধ্যে কমপক্ষে ১,০০০ জন ইসলাম ধর্মের অনুসারী।   ইতিহাস  অন্যান্য ইউরোপীয় উপনিবেশের মত বাহামাতেও প্রথম দিকের কিছু মুসলমানকে উত্তর আফ্রিকা থেকে ক্রীতদাস হিসেবে আনা হয়েছিল। ১৯৬০ এর দশকে বাশান সালাদিন (পূর্বে চার্লস ক্লিয়ার) নামে একজন বাহামীয় ইসলাম গ্রহণ করে দেশে ইসলাম প্রচারের কাজ করেন এবং তার বাড়িকে মসজিদে রূপান্তরিত করেন। ১৯৭৪ সালে বিখ্যাত বাহামীয় চিকিৎসক ড. মুনির আহমদ, যিনি মার্কিন যুক্তরাষ্ট্র থেকে ডেন্টাল বিশেষজ্ঞ হিসাবে ফিরে আসেন এবং জনাব মোস্তফা খলিল খলফানি দুজনে ইসলাম প্রতিষ্ঠার জন্য একত্রে কাজ শুরু করেন। পরে তাদের সঙ্গে যোগ দেন ফয়সাল আবদুর রহমান হেপবার্ন নামে আরেকজন।  নাসাউতে একটি মাত্র কেন্দ্রীয় কলেজ আছে এবং কোন বড় বিশ্ববিদ্যালয় নেই। তাই সমস্ত উচ্চ শিক্ষার জন্য বাহামীয়দের অবশ্যই মার্কিন যুক্তরাষ্ট্রে ভ্রমণ করতে হয়। স্বাধীনতার পর মার্কিন যুক্তরাষ্ট্রে অধ্যয়নের সময় অনেক বাহামীয় ইসলাম ধর্ম গ্রহণ করে। এছাড়াও ভারত, বাংলাদেশ ও পাকিস্তানের পাশাপাশি তুরস্ক এবং গায়ানা থেকে অনেক দক্ষিণ এশীয় মুসলমানরা বাহামাতে এসেছেন। তাদের প্রায় ২০-৩০ জন সেখানে ডাক্তার হিসাবে কাজ করেন।  কমিউনিটি উন্নয়ন  ভারত, পাকিস্তান এবং অন্যান্য দেশের অনেক মুসলিমবাহামায় মুসলিম সম্প্রদায়ের বিকাশে ব্যাপক সাহায্য করেছেন। ১৯৭৮ সালে বাহামীয় মুসলিমদের নিয়ে  জামাত-উল-ইসলাম গঠিত হয় এবং মোস্তফা খলিল খালাফানিকে এর নেতা নির্বাচিত করা হয়। তারপর মুসলমানরা ফয়সাল আবদুর রহমান হেপবার্নের মালিকানাধীন জামাত ম্যানেজমেন্ট কনসালটেন্সি লিমিটেড দ্বারা পরিচালিত নাসাউতে জামাত-উল-ইসলাম মসজিদটি প্রতিষ্ঠা করেন।   মসজিদ  দেশটির একটি মাত্র মসজিদ রাজধানী নাসাউতে অবস্থিত। মসজিদটির নাম জামা আহলুস সুন্নাহ বাহামা মসজিদ। মসজিদটি দুই একর জমির উপর অবস্থিত। এতে সাদা রঙের তিনটি গম্বুজ (একটি বড় এবং দুটি ছোট) এবং একটি লম্বা মিনার আছে। এটি একটি নতুন লাগানো বাগান, একটি রঙিন উঠান এবং একটি পার্কিং লট দ্বারা বেষ্টিত। নারীদের জন্য পৃথক জায়গাটি একটি ছিদ্রযুক্ত কাঠের মাধ্যমে বর্ধিত করা হয়েছে। মসজিদটিতে দৈনিক পাঁচ ওয়াক্ত নামাজ জামাতে আদায় করা হয়। জুমার খুতবা ও নামাজে ৬০ জনেরও বেশি লোক অংশ নেয়। অন্যান্য কার্যক্রমের মধ্যে রয়েছে মুসলিম পুরুষ ও মহিলাদের স্টাডি সার্কেল এবং সেইসাথে বাচ্চাদের সানডে স্কুল।   সামাজিক বৈষম্য   বাহামায় মুসলিমরা অনেকভাবে উপেক্ষিত বা প্রান্তিক হয়ে যাচ্ছে বলে অভিযোগ করা হয়। কারণ তারা খুবই ক্ষুদ্র সংখ্যালঘু (জনসংখ্যার ১% এরও কম)। মিডিয়া ইতিবাচক ইসলামি অনুষ্ঠান প্রচার করতে অস্বীকার করে এবং স্থানীয় সংবাদপত্রগুলি ইসলাম ও মুসলিম সংশ্লিষ্ট ঘটনাগুলি কভার করতে আগ্রহী হয় না।   তথ্যসূত্র   বিষয়শ্রেণী:বার্বাডোসে ইসলাম বিষয়শ্রেণী:দেশ অনুযায়ী ইসলাম
ডাঃ আফু আগবরিয়া (, ; জন্ম ১৩ মে ১৯৪৯) একজন ইসরায়েলি আরব রাজনীতিবিদ এবং সার্জন যিনি ২০০৯ থেকে ২০১৫ সাল পর্যন্ত হাদাশের জন্য নেসেটের সদস্য হিসেবে কাজ করেছেন।   জীবনী  উম্মে আল-ফাহমে জন্মগ্রহণকারী, আগবরিয়া সেন্ট পিটার্সবার্গ স্টেট ইউনিভার্সিটিতে মেডিসিন অধ্যয়ন করেন, যেখানে তিনি একজন ডাক্তার হিসেবে যোগ্যতা অর্জন করেন। পরে তিনি সার্জন হিসেবে কাজ করেন।Afou Agbaria: Particulars Knesset website  মাকির রাজনৈতিক কার্যালয়ের একজন সদস্য, Afou Agbaria: Public Activities Knesset website ২০০৬ সালের নির্বাচনের আগে তিনি হাদাশ তালিকায় চতুর্থ স্থান অর্জন করেছিলেন। List of Candidates: Hadash Knesset website তবে, দলটি মাত্র তিনটি ম্যান্ডেটে জয়ী হওয়ায় তিনি একটি আসন হারান। ২০০৯ সালের নির্বাচনে তিনি চতুর্থ স্থানে ছিলেন, Elections in Israel - February 2009 Israel Ministry of Foreign Affairs এবং পার্টির প্রতিনিধিত্ব চারটি আসনে বৃদ্ধি করায় নেসেটে প্রবেশ করেন। ১৫ জুন ২০১০-এ আগবারিয়া ইউরোপীয় পার্লামেন্টের একটি সভায় যোগদান করেন, যেখানে তিনি ইসরায়েলি নেতাদের আন্তর্জাতিক অপরাধ আদালতে বিচার করার আহ্বান জানান, এবং ইসরায়েলকে তার ৬২ বছরের অস্তিত্বের সময় "তার প্রতিবেশী এবং তার আরব নাগরিকদের অবিরাম আক্রমণ" করার জন্য অভিযুক্ত করেন।Arab MK to EU: Israeli leaders must be tried at The Hague Haaretz, 15 June 2010 তিনি ২০১৩ সালে পুনরায় নির্বাচিত হন।  ২০১৫ সালের নির্বাচনের আগে তিনি ঘোষণা করেছিলেন যে তিনি প্রতিদ্বন্দ্বিতা করবেন না।Hadash, Balad hold primaries: Barakeh retires, Zoabi gets 2nd spot Ynetnews, 17 January 2015 তিনি শেষ পর্যন্ত জয়েন্ট লিস্টের তালিকায় ১০৭ তম স্থানে ছিলেন, হাদাশ এবং চারটি আরব দলের জোট, Joint List list  Central Elections Committee  জোট ১৩টি আসন জিতে তার আসন হারায়।  আগবরিয়া উম্ম আল-ফাহমে বসবাস করেন, Arab fury: Lieberman stain on democracy Ynetnews, 4 July 2006 এবং তিন সন্তানের সাথে বিবাহিত। তার স্ত্রীর জন্ম ইউক্রেনে।   তথ্যসূত্র    বহিঃসংযোগ     বিষয়শ্রেণী:সেন্ট পিটার্সবার্গ রাষ্ট্রীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:নেসেটের সদস্য ২০১৩-২০১৫ বিষয়শ্রেণী:নেসেটের সদস্য ২০০৯-২০১৩ বিষয়শ্রেণী:হাদাশের রাজনীতিবিদ বিষয়শ্রেণী:নেসেটের আরব সদস্য বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:ইসরায়েলি আরব চিকিৎসক
থাম্ব|270x270পিক্সেল|কারক্রস মরুভূমির সাইনবোর্ড থাম্ব|270x270পিক্সেল| মে মাসে কারক্রস মরুভূমি, পেছনে  নারেস হ্রদ কারক্রস মরুভূমি, কানাডার ইউকনের কারক্রস শহরের উত্তরে ক্লোনডাইক মহাসড়কের পূর্ব প্রান্ত ঘেষে অবস্থিত। কারক্রস মরুভূমির আয়তন প্রায়   , বা । প্রায়ই "বিশ্বের সবচেয়ে ছোট মরুভূমি" হিসাবে বিবেচিত হলেও এটি মূলত উত্তর মেরু অঞ্চলের হিমবাহ হ্রদ শুকিয়ে যাওয়ার পর হ্রদের তলদেশের পলিকণার উন্মুক্ত বালির স্তুপ। এর দক্ষিণে সামান্য দূরত্বে কারক্রস শহর ও নারেস হ্রদ অবস্থিত। ইউকন সরকার ১৯৯২ সালে কারক্রস মরুভূমিকে একটি 'সংরক্ষিত অঞ্চল'  করার প্রচেষ্টা চালিয়েছে, কিন্তু স্থানীয়দের বিরোধিতার কারণে ব্যর্থ হয়েছে। স্থানীয়রা বিনোদনমূলক উদ্দেশ্যে বালিয়াড়িকে ব্যবহার করে।   পটভূমি  কারক্রসকে সাধারণত 'মরুভূমি' বলা হলেও এটি উত্তর আমেরিকা মহাদেশের মেরু অঞ্চলের বালিয়াড়ি। ভূবিজ্ঞানের সংজ্ঞানুযায়ী স্থানটিকে সত্যিকারের মরুভূমি হিসাবে বিবেচনা করা হয়না, কারণ এই অঞ্চলের জলবায়ু  খুব আর্দ্র। মরুভূমিতে সাধারণত বছরে ১০ ইঞ্চির কম বৃষ্টিপাত হয়। মরুভূমির স্বাভাবিক মাত্রার চেয়ে কারক্রসের আদ্রতা অনেক বেশি। শেষ হিমবাহের সময় বড় হিমবাহী হ্রদ গঠনের ফলে পলিকনা জমে এখানকার বালির স্তুপগুলি গঠিত হয়েছিল। হ্রদগুলি শুকিয়ে গেলে ক্ষয়িত পলিকণা উন্মুক্ত হয়ে বালিয়াড়ি হিসেবে প্রকৃতিতে টিকে যায়। বর্তমানে কারক্রসের নিকটস্থ বেনেট হ্রদ হতে বায়ুপ্রবাহের মাধ্যমে বালু এসে এখানে জমে। বালিয়াড়িতে বৈকাল সেজ ( কেরেক্স সাবুলোসা ) এবং ইউকন লুপিনের মতো অস্বাভাবিক প্রজাতির উদ্ভিদ বিভিন্ন ধরনের গাছপালা রয়েছে।   জলবায়ু  থাম্ব|270x270পিক্সেল|শীতকালে কারক্রস মরুভূমি। কারক্রস মরুভূমি আশপাশের অঞ্চলের তুলনায় বেশ শুষ্ক। পার্শ্ববর্তী পর্বত দ্বারা সৃষ্ট বৃষ্টিচ্ছায় প্রভাবের কারণে এখানে বছরে -এর কম বৃষ্টিপাত হয়। ফলাফল সরূপ,  তুলনামূলক শুষ্ক কারক্রস বালিয়াড়িতে বেশ কয়েকটি বিরল প্রজাতির উদ্ভিদ প্রভাব বিস্তার করেছে। উত্তর আমেরিকায় যে চারটি অঞ্চলে বৈকাল সেজ পাওয়া যায়, তার মধ্যে কারক্রস অন্যতম। মূলত এশিয়ার বৈকাল হ্রদ অঞ্চলের বৃক্ষ বৈকাল সেজ এখানেও দেখা যায়। এছাড়া আশেপাশের এলাকার জন্য অস্বাভাবিক ইউকন লুপিন গাছ এখানে "আগাছার মতো বেড়ে ওঠে।" যদিও এই গাছগুলি বর্তমানে বালিয়াড়ির বেশিরভাগ অংশকে আটকে রেখেছে , তথাপি দাবানলের মতো একটি বড় ঘটনা সহজেই গাছপালা পরিষ্কার করতে পারে এবং বালিয়াড়ির স্তুপগুলিকে আবারো সক্রিয় অবস্থায় ফিরিয়ে দিতে পারে।   বিনোদন  গ্রীষ্মকালে কারক্রস স্তুপাকৃতির বালুটিলায় স্থানীয়রা স্যান্ডবোর্ডিং খেলে। পর্যটক গোষ্ঠীগুলি রাস্তার পাশে নৈসর্গিক দৃশ্য দর্শনে আসে। অন্যান্য গ্রীষ্মকালীন কার্যক্রমের মধ্যে রয়েছে সৈকত ভলিবল, হাইকিং, স্কাইডাইভিং, এবং  চার চাকার মোটরসাইকেলে ভ্রমণ। শীতকালে, এলাকাটি প্রধানত ক্রস-কান্ট্রি স্কিইং এবং স্নোবোর্ডিংয়ের জন্য ব্যবহৃত হয়। নিকটস্থ হোয়াইট পাস ও ইউকন রুট একটি জনপ্রিয় পর্যটন আকর্ষণ, যা প্রতি বছর অনেক পর্যটককে কারক্রস এলাকায় নিয়ে আসে। ওরিয়েন্টিয়ারিং প্রতিযোগিতা কারক্রস ডেজার্ট নামের একটি মানচিত্রের উপর অনুষ্ঠিত হয় যার অঞ্চলটির কিছু অংশ রয়েছে।   তথ্যসূত্র   বিষয়শ্রেণী:কারক্রস, ইউকন বিষয়শ্রেণী:ইউকনের ভূমিরূপ বিষয়শ্রেণী:কানাডার বালিয়াড়ি
অভিনয় নিয়ন্ত্রণ আইন, ১৮৭৬ হলো ব্রিটিশ ভারতে স্থানীয় জনগোষ্ঠীর শিল্পচর্চার মাধ্যমে পরাধীনতা ও উপনিবেশিক শাসকদের প্রতি প্রতিবাদ প্রতিরোধের জন্য তৎকালীন সরকার কর্তৃক প্রবর্তিত একটি নিবর্তনমূলক পদক্ষেপ। এই আইনটি অদ্যাবধি ভারতবর্ষের বহু স্থানে বলবত্ রয়েছে।   উদ্দেশ্য  এই আইন-প্রণয়নের উদ্দেশ্য ছিল নিম্নরূপঃ  নাটকের মধ্য দিয়ে জনগণের মধ্যে যে দেশাত্মবোধ ও জাতীয়তাবোধের বিস্তার ঘটছিল তা বন্ধ করা;  ব্রিটিশ সরকারের জনপ্রিয়তা ও ভাবমূর্তি রক্ষা করা;  যে-কোনো রাজনীতি বিষয়ক নাটক ও অভিনয় নিয়ন্ত্রিত করা।   আরও দেখুন   স্যার রিচার্ড টেম্পল।   তথ্যসূত্র   বিষয়শ্রেণী:১৮৭৬-এ প্রতিষ্ঠিত বিষয়শ্রেণী:আইন
চিত্রা লেখা যাদব, ২০১৪ সালের ২৫শে ফেব্রুয়ারি থেকে শুশীল কৈরালার সরকারের অধীনে নেপালের শিক্ষামন্ত্রী হিসবে দায়িত্ব শুরু করেন।  রাজনৈতিক জীবন চিত্র লেখা যাদব নেপালী কংগ্রেসের অধীনে, ১৯৯৯ সালের নেপালী আইনসভার নির্বাচনে প্রতিনিধি সভায় নির্বাচিত হন। পরবর্তীতে তিনি এর সহকারী সভাপতি হিসেবে দায়িত্ব পালন করেন।Europa World Year Book 2005 নেপালী কংগ্রেস দুইভাগে বিভক্ত হয়ে পড়লে, যাদব নেপালী কংগ্রেসের গণতান্ত্রীক দলটিকেই সমর্থন করা শুরু করেন।  যাদব ২০০৮ সালের সংবিধান পরিষদ নির্বাচনেও প্রার্থী হিসেবে অংশগ্রহণ করেন।  তথ্যসূত্র  বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি  বিষয়শ্রেণী:নেপালি কংগ্রেসের মধেশ প্রদেশের রাজনীতিবিদ বিষয়শ্রেণী:নেপালের মন্ত্রী বিষয়শ্রেণী:সিরাহা জেলার ব্যক্তি
মূলত ইসকন অনুসারীরা এবং ভারত থেকে আগত প্রবাসী হিন্দুরা কাজাখস্তানে হিন্দু ধর্মের প্রতিনিধিত্ব করে। কাজখস্তানে সরাসরি হিন্দু ধর্মকে স্বীকৃত ধর্ম নয়। একটি অনুমান অনুসারে কাজাখস্তানে প্রায় ৫০০ হরে কৃষ্ণভক্ত রয়েছে। এআরডিএ'র তথ্যানুসারে অনুসারে ২০১০ সালে কাজাখস্তানে প্রায় ৮০১ হিন্দু ছিল।   কাজাখস্তানে সম্প্রদায়  মধ্য এশিয়ার ভারতীয় সম্প্রদায়টি মূলত ছাত্র, ব্যবসায়ী, শ্রমিক এবং ভারতীয় বা বিদেশী সংস্থার প্রতিনিধি/কর্মচারী নিয়ে গঠিত। এতে পরিচালক, উদ্যোক্তা এবং ব্যবসায়ীদের সম্মানজনক উপস্থিতি রয়েছে।  ২,৭৩২ মোট অভিবাসীর মধ্যে ১,১২৭ জন কাজাখস্তানে অবস্থান করছে যার মধ্যে ৯০০ জন মেডিকেল শিক্ষার্থী। ইস্পাত ইন্টারন্যাশনালের মাধ্যমে প্রায় ১২৭ জন শ্রমিক/পরিচালক নিযুক্ত আছেন, এটি সোভিয়েত যুগের ইস্পাত কারখানা, যা এনআরআই ব্যবসায়ী শ্রী এলএন মিত্তাল গ্রহণ করেছিলেন। বর্তমানে ভারতীয় পরিচালনায় ইস্পাত কারমেট নামে পরিচিত এই কারখানাটি একটি বড় সাফল্যের গল্প।  ভারতীয়রা অন্যান্য বাণিজ্যিক কার্যক্রম এবং ফার্মাসিউটিক্যালসের ক্ষেত্রেও গুরুত্বপূর্ণ ভূমিকা পালন করে। ইস্পাত কারমেট ছাড়াও, নিম্নলিখিত ভারতীয় সংস্থাগুলোর কাজাখস্তানে প্রতিনিধি রয়েছে - অজন্ত ফার্মা লিমিটেড, ডাঃ রেড্ডির ল্যাবস, র্যানব্যাক্সি, কোর, লুপিন, আইপিসিএ এবং ইউএসভি। এছাড়াও, কাজাখস্তানে মোবাইল হিটিং ইউনিট স্থাপনের একটি প্রকল্প আইটিইসিটির অর্থায়নে চালু করা হয়েছে।  আলমাটিতে ভারতীয় সংস্কৃতি কেন্দ্র ভারতীয় সংস্কৃতি উপস্থাপনে বেশ সক্রিয়। ইতোমধ্যে কাজাখস্তানে বেশ কয়েকটি ভারতীয় সাংস্কৃতিক উৎসব অনুষ্ঠিত হয়েছে।  কমিটি মনে করে, মধ্য এশিয়ায় ভারতীয় সম্প্রদায় তার কৌশলগত এবং অর্থনৈতিক গুরুত্ব বিবেচনায় বাড়তে বাধ্য। কমিটির সুপারিশগুলো এই অঞ্চলে মুত্তাতিস মুন্ডানিসকেও প্রয়োগ করবে।   কাজাখস্তানে ইসকন  কাজাখস্তান ২০০২ বিশ্বব্যাপী ধর্মীয় সংবাদে অফিসিয়াল ধর্ম হিসাবে হিন্দু ধর্মের এক রূপ হরে কৃষ্ণকে স্বীকৃতি দিয়েছে।   হরে কৃষ্ণ সম্প্রদায়ের বর্তমানে তাদের বর্তমানে নিবন্ধিত ১০টি সম্প্রদায়ের মধ্যে মাত্র দুটি রয়েছে: আস্তানা এবং বাণিজ্যিক রাজধানী আলমাটিতে - ৫০-এর বেশি সদস্য রয়েছে।  ত্রিশ হরে কৃষ্ণ পরিবার, যাদের বেশিরভাগ কাজাখ নাগরিক, আলমাটিতে প্রায় ৬০টি গ্রীষ্মের কুঁড়েঘরে বাস করত।  জমি বাজেয়াপ্ত মামলা দায়ের করার আগে হরে কৃষ্ণরা করসাই আখিমাত কর্তৃপক্ষের সাথে উত্তেজনাপূর্ণ সম্পর্কের কথা জানিয়েছিল, তারা বিশ্বাস করে যে ফলশ্রুতিতে এই সম্প্রদায়টি বার বার তদারকির শিকার হয়। ২০০৪ সালে হরে কৃষ্ণ সম্প্রদায় পুলিশ, দমকল সুরক্ষা পরিষেবা, স্যানিটারি এজেন্সি, পরিবেশ সুরক্ষা সংস্থা, এবং ভূমি কমিটিসহ বিভিন্ন সরকারি সংস্থা দ্বারা এগারোটি পরিদর্শনের বিষয় ছিল এবং পরবর্তীতে বিভিন্ন লঙ্ঘনের জন্য জরিমানা করা হয়। মার্কিন পররাষ্ট্র দফতরের মতে, হরে কৃষ্ণরা বেশ কয়েকটি লঙ্ঘন স্বীকার করেছে, যা তারা সংশোধন করার চেষ্টা করেছিল, তবে বলেছিল যে তাদের প্রতিবেশীদের চেয়ে তাদের আরও নিরীক্ষণ করা হয়েছিল।United States Department of State  সম্প্রতি, কাজাখ সরকারের অবৈধভাবে নির্মিত ইসকন মন্দির ধ্বংস করার সিদ্ধান্তের ফলে একটি বড় বিতর্ক সৃষ্টি হয়েছে।   তথ্যসূত্র    বহিঃসংযোগ     বিষয়শ্রেণী:এশিয়ায় হিন্দুধর্ম বিষয়শ্রেণী:মধ্যপ্রাচ্যে হিন্দুধর্ম বিষয়শ্রেণী:দেশ অনুযায়ী হিন্দুধর্ম বিষয়শ্রেণী:কাজাখস্তানে ধর্ম
thumb|একটি চুম্বকীয় চতুষ্কোণ পদার্থবিজ্ঞানে চুম্বকত্ব বলতে এক পদার্থ কর্তৃক অন্য কোন পদার্থকে আকর্ষণ বা বিকর্ষণ করার ঘটনাকে বোঝায়। মোট কথা চুম্বকের ধর্মকেই চুম্বকত্ব বলে। উল্লেখ্য, চুম্বকত্ব চুম্বকের ভৌত ধর্ম, কোন রাসায়নিক ধর্ম নয়।  যেসকল পদার্থের সহজে চিহ্নিত করার মত চৌম্বক ধর্ম আছে সেগুলো হল নিকেল, লোহা, কোবাল্ট এবং বিভিন্ন সংকর ধাতু। অবশ্য সকল পদার্থই চৌম্বক ক্ষেত্র দ্বারা কমবেশি প্রভাবিত হয়। পদার্থবিজ্ঞানে চুম্বকত্ব বলতে অন্য কিছুও বোঝানো হতে পারে। যেমন, আলো বা অন্যান্য তড়িচ্চুম্বকীয় বিকিরণের দুটি উপাদানের একটিকে চুম্বকত্ব বলা হয়।   বহিঃসংযোগ    Magnetism Experiments  Electromagnetism  - a chapter from an online textbook  Magnetic Force and Field  on Project PHYSNET  On the Magnet, 1600 First scientific book on magnetism by the father of electrical engineering. Full English text, full text search.  বিষয়শ্রেণী:চৌম্বকীয় ধারণা বিষয়শ্রেণী:চুম্বকত্ব
thumb|নিংবোর বেইলুনে জিলি অ্যাসেম্বলি লাইন মোটরযান শিল্প বলতে মোটরযান তৈরি, নকশাকরণ, উন্নয়ন এবং বাজারজাতকরণ সংক্রান্ত কাজে নিয়োজিত শিল্প কারখানাকে বোঝায়। ২০০৬ সালে সমগ্র বিশ্বে ৬ কোটি ৯০ লাখেরও বেশি মোটরযান এবং বাণিজ্যিক যানবাহন উৎপাদিত হয়েছে। এই সালে মার্কিন যুক্তরাষ্ট্রে মোট ১৬ মিলিয়ন নতুন  মোটরযান বিক্রি হয়েছে, ইউরোপে হয়েছে ১৫ মিলিয়ন, চীনে ৭ মিলিয়ন এবং ভারতে ১ মিলিয়ন।   বিশ্বে  মোটরযান উৎপাদন   প্রস্তুতকারক অনুযায়ী  মোটরযান উৎপাদন  ২০১৭ সালের তথ্যঃ  Rank  Group  Country  Vehicles 1Toyota Japan10,466,051 2Volkswagen Group Germany10,382,334 3Hyundai South Korea7,218,391 4General Motors  United States6,856,880 5Ford United States6,386,818 6Nissan Japan5,769,277 7Honda Japan5,236,842 8Fiat Chrysler Automobiles Italy/United States4,600,847 9Renault France4,153,589 10Groupe PSA France3,649,742 11Suzuki Japan3,302,336 12SAIC China2,866,913 13Daimler Germany2,549,142 14BMWGermany2,505,741 15Geely China1,950,382   তথ্যসূত্র    বহিঃসংযোগ   Alliance of Automobile Manufacturers   Automotive Industry Analysis   The British Library - finding information on the automotive industry (UK bias)  Car makes of the world, 1894—present  Automotive history and photos  Automaker Rankings 2007: The Environmental Performance of Car Companies  New Car Manufacturers Search  Computer Systems for Vehicle Distribution and Aftersales Support     বিষয়শ্রেণী: মোটরযান প্রস্তুতকারক বিষয়শ্রেণী:গণ-উৎপাদন বিষয়শ্রেণী:শিল্প (অর্থনীতি)
মাদারিহাটের কমলাভোগ বাংলার মিষ্টির মধ্যে অন্যতম মিষ্টি। রসগোল্লার থেকে আকারে সামান্য বড়ো হয়। কমলাভোগ নামের কারণ এই মিষ্টিতেও কমলালেবু ব্যবহার করা হয়। পশ্চিমবঙ্গের প্রচলিত ফল মিশিয়ে বা ফলকেও ছানার সাথে ব্যবহার করে যে সকল মিষ্টি তৈরী করা হয় তাদের মধ্যে কমলাভোগের সমাদর আছে। পশ্চিমবঙ্গের উত্তরে ডুয়ার্স এবং তরাই অঞ্চল থেকে এই মিষ্টির পথ চলা। কলকাতার ভীমচন্দ্র নাগ রস জাতীয় মিষ্টির মধ্যে কমলাভোগের সুনাম আছে। জিআই ট্যাগের জন্য কমলাভোগের নাম উঠেছে।   ইতিহাস  থাম্ব|কমলাভোগের স্রষ্টা ননী পাল মাদারিহাট বাসস্টান্ডের মিষ্টি ব্যবসায়ী ননী পাল এই মিষ্টির স্রষ্টা। ননী পালের মিষ্টির দোকান ৮০ বছরেরও পুরনো হলেও এই মিষ্টিকে তারা ৫০ বছর ধরে তৈরী করছেন। জলদাপাড়া অভয়ারন্য বা হলঙ লজে এসে পর্যকদের মূল আকর্ষণ থাকে এই কমলাভোগ।   প্রস্তুত প্রণালী  মূলত ছানা, কমলালেবু (খোসা ও রস), ও চিনি দিয়ে তৈরি করা হয়।  ছানা তৈরী করার সময় কমলালেবুর খোসা দিয়ে দুধ ফোটানো হয়। এরপর সেই ছানা মসৃন করে বেটে নিয়ে কমলালেবুর রস দিয়ে দেওয়া হয়। সেই ছানাকে গোলাকার মন্ড করে নিয়ে মিষ্টির সিরাতে জ্বাল দেওয়া হয়। এরপর কিছুক্ষণ জ্বাল দিয়ে ঢেকে রেখে ঠান্ডা করে নিয়ে ঠান্ডা অবস্থায় পরিবেশন করা হয়। উপরে লবঙ্গ ও কেশরও কখনো কখনো দেওয়া হয়।   জনপ্রিয়তা  উত্তরবঙ্গ ভ্রমণে যাওয়া পর্যটকের কাছে এই মিষ্টির সমাদর খুবই। শর্মিষ্ঠা মুখোপাধ্যায় এই মিষ্টি খেয়ে খুব প্রশংসা করেছেন এবং প্রস্তুতকারকদের জি আই ট্যাগের জন্য দিল্লিতে সব রকম সাহায্যের আশ্বাস দিয়েছেন। মাদারিহাটের গ্রন্থাগারিক কমলাভোগের জনপ্রিয়তার কথা বলেন। পশ্চিমবঙ্গের রাজ্যমন্ত্রী অরূপ বিশ্বাসও এই মিষ্টির সুনাম করেছেন।   আরও দেখুন   রসগোল্লা  রসমালাই  রাজভোগ  রসমঞ্জরী   তথ্যসূত্র   বিষয়শ্রেণী:বাংলার মিষ্টি
রৌমারী থানা বাংলাদেশের কুড়িগ্রাম জেলার অন্তর্গত রৌমারী উপজেলার একটি থানা।   পটভূমি  ১৯০৮ খ্রিস্টাব্দে রৌমারী থানা প্রতিষ্ঠা লাভ করে।   প্রশাসনিক এলাকাসমূহ  রৌমারী উপজেলার ৬টি ইউনিয়নের প্রশাসনিক কার্যক্রম রৌমারী থানার অধীন।  ইউনিয়নসমূহ:  ১নং দাঁতভাঙ্গা  ২নং শৌলমারী  ৩নং বন্দবেড়  ৪নং রৌমারী  ৫নং যাদুরচর  ৬নং চর শৌলমারী   আরও দেখুন   রৌমারী উপজেলা  কুড়িগ্রাম জেলা   তথ্যসূত্র    বহিঃসংযোগ   বিষয়শ্রেণী:কুড়িগ্রাম জেলার থানা বিষয়শ্রেণী:রৌমারী উপজেলা
রিচার্ড ড্রাইভার (জুনিয়র) (১৬ সেপ্টেম্বর ১৮২৯ - ৮ জুলাই ১৮৮০) একজন সিডনির সলিসিটার, রাজনীতিবিদ এবং ক্রিকেট প্রশাসক ছিলেন।  ড্রাইভার জন্মগ্রহণ করেছিলেন নিউ সাউথ ওয়েলসের ক্যাব্রামাতায়, হোটেল-রক্ষক রিচার্ড ড্রাইভারের ছেলে এবং তার স্ত্রী ছিলেন এলিজাবেথ ওরফে পাওয়েল। ১৮৫৯ সালে, তিনি সিডনি সিটি কাউন্সিলের সলিসিটার হন এবং সিডনি পুলিশ আদালতে অনুশীলনও চালিয়েছিলেন।  ড্রাইভার ১৮৫৮ সালে নিউ সাউথ ওয়েলস আইনসভায় তিনটি আসনে ব্যর্থ প্রতিদ্বন্দ্বিতা করেন এবং ১৯৫৯ সালে পূর্ব সিডনির হয়ে আবার পরাজিত হয়েছিলেন, তবে ১৮৬০ সালে তিনি ওয়েস্ট ম্যাকুয়ারে জয়ী হন ১৮৬৯ সাল পর্যন্ত বহাল ছিলেন। তিনি ১৮৬৯ থেকে ১৮৭২ সাল পর্যন্ত কারকোয়ার এবং ১৮৭২ সাল থেকে ১৮৮০ সালে মৃত্যুর পূর্ব পর্যন্ত উইন্ডসরের সদস্য ছিলেন। তিনি সাধারণত হেনরি পার্কসকে সমর্থন করেছিলেন, কিন্তু ১৮৭২ সালে খনিমন্ত্রী হওয়ার প্রস্তাবকে প্রত্যাখ্যান করেছিলেন। তিনি পার্কের ১৮৭৭ সরকারের ভূমি মন্ত্রী হয়েছিলেন এবং ক্রিকেটপ্রেমী হিসাবে তিনি সিডনি ক্রিকেট গ্রাউন্ডে উন্নতির জন্য ৭০০ ইউরো দান করেছিলেন এবং ১৮৭৯ সালে তিনি নিউ সাউথ ওয়েলস ক্রিকেট অ্যাসোসিয়েশনের প্রতিনিধি হিসাবে নিজের জমি দিয়ে ট্রাস্টিদের হাতে জায়গাটি অর্পণ করেন।  ১৮৬০ সাল থেকে ১৮৮০ সাল পর্যন্ত ড্রাইভার ছিলেন ইংলিশ ক্রিকেট দল এবং আন্তঃকলোনি ম্যাচগুলির দর্শনার্থীদের একজন গুরুত্বপূর্ণ সংগঠক। ১৮৭১ সালে, তিনি এলিজাবেথ মার্গারেট মার্লোকে বিয়ে করেছিলেন। তিনি র‌্যান্ডউইকের সিডনি শহরতলিতে মারা যান এবং তাকে ওয়েভারলি গোরস্থানে দাফন করা হয়। ১৮৯০ এর দশকে সিডনি ক্রিকেট গ্রাউন্ডের বাইরে ড্রাইভার অ্যাভিনিউ নামে একটি রাস্তার নামকরণ করা হয়েছিল তার সম্মানে।   আরো দেখুন    তথ্যসূত্র   বিষয়শ্রেণী:১৮৮০-এ মৃত্যু বিষয়শ্রেণী:১৮২৯-এ জন্ম বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:অস্ট্রেলীয় ক্রিকেটার
চাঁদ রাত (আক্ষরিক অর্থে চাঁদের রাত) মুসলিম উৎসব ঈদুল ফিতরের প্রাক্কালে বাংলাদেশ, পাকিস্তান এবং ভারতে ব্যবহৃত একটি বাংলা, উর্দু এবং হিন্দি ভাষার বাচন; এছাড়া এর অর্থ আরবী মাস শাওয়ালের প্রথম তারিখে উদিত একটি নতুন চাঁদযুক্ত রাতকে বলে । চাঁদ রাত হচ্ছে উদ্‌যাপনের সময়, এই সময় পরিবার ও বন্ধুরা রমজানের শেষ দিনে নতুন চাঁদ দেখার জন্য খোলা জায়গায় জড়ো হয়, নতুন চাঁদ ইসলামী শাওয়াল মাসের আগমন এবং ঈদের দিনকে ইঙ্গিত করে। একবার যখন চাঁদ দেখা যায়, তখন লোকেরা একে অপরকে চাঁদ রাত মোবারক ("নতুন চাঁদের শুভকামনা") বা ঈদ মোবারক ("ঈদের দিনের শুভকামনা") জানায়। মহিলা এবং মেয়েরা মেহেদি দিয়ে তাদের হাত সজ্জিত করে এবং পরের দিন ঈদের জন্য লোকেরা মিষ্টিজাত প্রস্তুত করে এবং শেষ দফায় কেনাকাটা করে। শহরের রাস্তাগুলো একটি উৎসবের এবং বিপণনের দোকানো উজ্জ্বল আলোতে সজ্জিত হয়, একই সাথে এই রাতে বাজারগুলো গভীর রাত অবধি খোলা থাকে। পুরো দক্ষিণ এশিয়া জুড়ে মুসলমানরা (এবং মাঝে মাঝে অমুসলিমরাও) সামাজিক-সাংস্কৃতিক তাৎপর্যপূর্ণভাবে চাঁদ রাতের উৎসব আবেগের সাথে উদযাপিত করে। এই রাতটি বড়দিনের প্রাক্কালের সাথে তুলনীয়।  ব্যুৎপত্তি thumb|250px|ভারতের হায়দ্রাবাদে চাঁদ রাতের উদ্‌যাপন। এই শব্দটি সংস্কৃত চন্দ্র "চাঁদ" এবং রাত্রি "রাত" শব্দ থেকে উদ্ভূত হয়েছে।  পটভূমি চাঁদ রাতের উদ্‌যাপনগুলো শাওয়াল মাসের এক তারিখে উদযাপিত ঈদুল ফিতরের প্রাক্কালে ঘটে। একটি আরবী মাসের সূচনা চন্দ্র প্রথম দেখা উপর নির্ভর করে, এর ফলে রমজান মাস হয় ২৯ বা ৩০ দিনের হয়ে থাকে। বাংলাদেশে ইসলামিক ফাউন্ডেশনের জাতীয় চাঁদ দেখা কমিটি চাঁদ দেখার কথা ঘোষণা করে (যার উপর ভিত্তি করে শাওয়াল মাস শুরু হয়) এবং একই সন্ধ্যা হতে চাঁদ রাতের উদ্‌যাপন শুরু হয়ে থাকে। যেহেতু ঈদুল ফিতরের সঠিক দিনটি চাঁদ দেখার উপর নির্ভরশীল, তাই চাঁদ রাতকে ঈদুল আযহার (কেননা ঈদুল আযহার দিন ১০ দিন আগে থেকেই জানা যায়) থেকে ঈদুল ফিতরের উৎসব হিসাবে বেশি বিবেচনা করা হয়।  উৎসব জাতীয় চাঁদ দেখা কমিটি চাঁদ দেখার ঘোষণা দেওয়ার সাথে সাথে মসজিদ, টেলিভিশন চ্যানেল এবং রেডিও স্টেশনগুলো থেকে এই বিষয়ে ঘোষণা দেওয়া হয়। চাঁদ রাতের উৎসব প্রায় তাৎক্ষণিকভাবে শুরু হয় এবং সকালে ফজরের সালাত পর্যন্ত সারা রাত অব্যাহত থাকে। বেশিরভাগ সকল পরিবার স্থানীয় বাজার, মার্কেট এবং শপিংমলগুলোতে তাদের শেষ সময়ের বাজার করতে যায়। মহিলারা সাধারণত সালোয়ার-কামিজ, চুড়ি, গহনা এবং ব্যাগ ক্রয় করে থাকেন এবং পুরুষরা বেশিরভাগ জুতাতে মনোনিবেশ করেন। এই রাতে বন্ধুদের জন্য উপহার ও মিষ্টি এবং ছোট বাচ্চাদের জন্য খেলনা নিয়ে যাওয়া হয়। পরের দিনের প্রস্তুতিতে সেলুন এবং বিউটি পার্লারগুলোতে সন্ধ্যায় প্রচুর ভীড় লক্ষ্য করা যায়। মহিলা ও মেয়েরা মেহেদী দিয়েও হাত সাজিয়ে থাকে। বাজারের পাশাপাশি সরকারী ভবন, ব্যাংক এবং মসজিদগুলোতে আলোকসজ্জা লক্ষ্য করা যায়। চাঁদ রাত সব বয়সী মানুষকে তাদের বন্ধুবান্ধব এবং বর্ধিত পরিবারের সাথে দেখা করার সুযোগ করে দেয়।  আরও দেখুন  বাংলাদেশের উৎসবের তালিকা  তথ্যসূত্র  বহিঃসংযোগ অস্ট্রেলিয়ায় চাঁদ রাত ভার্জিনিয়ায় চাঁদ রাত  চাঁদ দেখার বক্ররেখা  বিষয়শ্রেণী:রোজা বিষয়শ্রেণী:বাংলাদেশের উৎসব বিষয়শ্রেণী:ভারতের উৎসব বিষয়শ্রেণী:পাকিস্তানের উৎসব বিষয়শ্রেণী:ঈদ বিষয়শ্রেণী:রমজান বিষয়শ্রেণী:ইসলামি পরিভাষা
হেলহ্যামার একটি প্রভাবশালী সুইজারল্যান্ডের এক্সট্রিম মেটাল ব্যান্ড যারা ১৯৮২ থেকে ১৯৮৪ পর্যন্ত সক্রিয় ছিল। তারা ব্ল্যাক মেটাল ধারার সংগীতের একটি মূল অনুপ্রেরণাhttp://www.allmusic.com/cg/amg.dll?p=amg&sql=11:h9fuxqw5ldhe ও অন্যতম প্রতিষ্ঠাতা ডেথ মেটাল ধারার।Fischer 2000, page 78. ১৯৮৪ সালে ব্যান্ডের ২ জন সদস্য কেল্টিক ফ্রস্ট ব্যান্ড গঠনের জন্য ব্যান্ড ত্যাগ করে।Fischer 2000, page 80.  পরিচিতি  এই ব্যান্ডটি ভেনম, ব্ল্যাক সাবাথ, মোটরহেড ও রেভন ব্যান্ড দ্বারা অনুপ্রাণিত।^ Fischer 2000, page 65. ব্যান্ডটি শুরুতে সমস্যায় পড়ে তাদের অনুশীলনে জায়গা নিয়ে কারণ তখন বাড়ি ভাড়া ও স্টুডিও স্পেস ভাড়া বেড়ে গিয়েছিল। তারা মাত্র ৭০ ডলারে তাদের প্রথম ডেমো ট্রাইয়াম্ফ অব ডেথ রেকর্ড করে যা ফলাফল ছিল হতাশা জনকFischer 2000, page 72.। ব্রিটেনের মেটাল ফোর্স ম্যাগাজিনের মতো ম্যাগাজিন তাদের সংগীতের প্রশংসা করে।Fischer 2000, page 73. বেশির ভাগ রেকর্ড লেবেল তাদের গান ফিরিয়ে দেয়। তাই তারা নতুন রেকর্ড লেবেল নয়েজ রেকর্ডসের কাছে যায়।Fischer 2000, page 75. ১৯৮৪ সালে ৩১শে মে ব্যান্ডটি ভেঙ্গে যায় ও ১লা জুন কেল্টিক ফ্রস্ট ব্যান্ড গঠিত হয়।  অবদান  তাদের ৪টি গানের ইপি অ্যাপোক্যালিপটিক রেইডসকে সবচেয়ে গাঢ় ও চূড়ান্ত ধরা হত সে সময় যা ১৯৮৪ সালের মার্চে প্রকাশিত হয়। তাদের গান থেকে ডুম মেটাল,ডেথ মেটাল, ব্ল্যাক মেটাল ও থ্রাশ মেটাল ধারার গানের উদ্ভব হয়। নাপলম ডেথ ও সেপালচুরা ব্যান্ড তাদের মেসিয়াহ গানটিকে আবার কাভার করে।http://www.allmusic.com/cg/amg.dll?p=amg&token=&sql=10:3zftxqqaldaehttp://www.allmusic.com/cg/amg.dll?p=amg&token=&sql=10:0ifexqusld6e  ডিস্কোগ্রাফি   ডেমো   ডেথ ফিন্ড (১৯৮৩)  ট্রাইয়াম্ফ অব ডেথ (১৯৮৩)  স্যাটানিক রাইটস (১৯৮৩)   স্টুডিও অ্যালবাম   অ্যাপোক্যালিপটিক রেইডস (১৯৮৪)  অ্যাপোক্যালিপটিক রেইডস ১৯৯০ এডি (১৯৯০)  সংকলিত অ্যালবাম   ডেমন এন্ট্রেইলস (২০০৮)  রেফারেন্স    তথ্যসূত্র   Fischer, Thomas Gabriel (2000). Are You Morbid? Into the Pandemonium of Celtic Frost. London: Sanctuary Publishing Limited.  Gregori, Damien (2003). Thrash Metal or, How I Learned to Stop Worrying and Love the Bomb. Terrorizer, 108, 10-14.  Hellhammer (1990). Apocalyptic Raids 1990 A.D. [CD]. new York, NY: Futurist/Noise International.   বহিঃসংযোগ       বিষয়শ্রেণী:ব্ল্যাক মেটাল ব্যান্ড বিষয়শ্রেণী:ডেথ মেটাল ব্যান্ড বিষয়শ্রেণী:হেভি মেটাল সঙ্গীত দল